**Mă-ntorc la salcie, de dorul tău**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La cine sau la ce să mă îndrept

Să-i spun durerea mea ce arde-n piept,

Să simt și eu puțină alinare

Căci inima mea suferă și doare?

Mă duc la salcia ce veșnic plânge,

O să-i șoptesc că inima se frânge

Căci ea a fost cu noi de la-nceput,

Dorințe printre ramuri ne-a cernut...

Și am să plâng iubirea mea, cu ea,

Deloc n-am să mai țin în frâu pornirea

De-a strânge-n brațe și a săruta...

Chiar de nu-s ochii tăi, nu-i gura ta!

Am să cuprind cu brațele tulpina

Și printre crengi am să revărs lumina

Din sufletul ce este plin de dor

De tine, dragul meu și am să zbor

La frunzele de salcie, ca vântul...

Și-ntr-un sărut la tine-mi va fi gândul!